Rita Levi-Montalcini

Ła ga ciapà el premio Nobel par ła medisina inte el 1986 e nominà senatora a vita inte el 2001. Xe vegnùa a mancare el 30 de diçenbre 2012, al'età de 103 ani.

 Biografia 
Dopo aver studià medisina a l'università de Turin, dove a l'età de vint'ani ła xe 'ndà drento ła scoła medica de l'istòłogo Giuseppe Levi, ła ga tacà i studi sol sistema nervoxo che el gavarìa proseguìo par tuta ła so vita, salvo qualche breve interusion inte el periodo de ła seconda guera mondiałe. Ła se ga łaureà inte el 1936.

Inte el 1938, in quanto ebrea, ła ga dovesto, a cauxa de łe łegi rasiałi fasiste, a emigrar in Belzo co Levi, dove ła ga continuà łe so ricerche inte on łaboratorio caxałingo. Quando i todeschi, inte ła primavera del 1940, i ga invadesto el Belzo, ła torna a caxa soa a Turìn dove łe cantinua a łaorar a caxa soa dove col so maestro Giuseppe Levi ła taca a fare ricerche so ło sviłupo del sistema nervoso inte embrioni de połastro.

I so primi studi (dei ani 1938-1944) i xe dedicai ai mecanismi de formasion del sistema nervoso dei vertebrati.

Inte el 1947 ła ga proseguio łe so riserche al Departemento de Zoołogia de ła Washington University ('nte ło Stato statunitense del Missouri), dove ła xe restà fin al 1977.

Inte el 1951-1952 ła ga descoerto el fator de crèsita nervoxo noto come NGF (Nerve Growth Factor), che el xoga on ruoło esensial inte ła crèsita e diferensiasion de łe celule nervoxe sensoriałi e sinpatiche. Par sirca trent'ani ła ga proseguìo łe riserche so sta mołecoła proteica e sol so mecanismo d'asion, par łe cuałi inte el 1986 ła xe sta insignìa del Premio Nobel par ła medisina insieme al  statunitense Stanley Cohen.

Dal 1961 al 1969 ła ga direto el Sentro de Ricerche de Neurobiołogia del Consiglio Nazionale delle Ricerche (Roma) in cołaborasion co l'Istituto de Biołogia de ła Washington University, e dal 1969 al 1979 el Łaboratorio de Biołogia celulare. Dopo esarse ritirà da sto incarico "per raggiunti limiti d'età" ła ga continuà łe so ricerche come risercador e guest professor dal 1979 al 1989, e dal 1989 al 1995.

Dal 1993 al 1998 ła ga presiedù l'Istituto dell'Enciclopedia Italiana. Ła xe menbro de łe pì prestigioxe academie sientifeghe internasionałi, cuałi l'Accademia Nazionale dei Lincei, l'Accademia Pontificia, l'accademia nazionale delle scienze dita dei XL, ła National Academy of Sciences statunitense e ła Royal Society. Ła xe sta nominà senatore a vita dal presidente de ła Republica Carlo Azeglio Ciampi El 1° agosto del 2001. 
Particołarmente sensìbiłe ai temi de ła difexa de l'anbiente e del sviłupo sostenibiłe, inte el 1998 ła ga fondà ła sesion itałiana de Green Cross International, ong riconosesta da łe Nasion Unìe co Mikhail Gorbaciov presidente, de cui ła xe consejero.

 Note 

 Bibliografia 
 Muhm, Myriam : "Vage Hoffnung für Parkinson-Kranke"- Überlegungen der Medizin-Nobelpreisträgerin Rita Levi Montalcini , Süddeutsche Zeitung, Nr. 293, 22. Dezember 1986
 Levi Montalcini, Rita Elogio dell'imperfezione, Gli elefanti Saggi, Garzanti, 1999 (nuova edizione accresciuta).
 Rita Levi-Montalcini, Origine ed Evolusion del nucleo accessorio del Nervo abducente nell'embrione di pollo, Tip. Cuggiani, 1942
 Rita Levi-Montalcini, Elogio dell'imperfezione, Garzanti, 1987
 Rita Levi-Montalcini, NGF : apertura di una nuova frontiera nella neurobiologia, Roma Napoli, 1989
 Rita Levi-Montalcini, Sclerosi multipla in Italia : aspetti e problemi, AISM, 1989
 Rita Levi-Montalcini, Il tuo futuro, Garzanti, 1993
 Rita Levi-Montalcini, Par i settanta anni della Enciclopedia italiana, 1925-1995, Istituto della Enciclopedia italiana, 1995
 Rita Levi-Montalcini, Senz’olio contro vento, Baldini & Castoldi, 1996
 Rita Levi-Montalcini, L’asso nella manica a brandelli, Baldini & Castoldi, 1998
 Rita Levi-Montalcini, La galassia mente, Baldini & Castoldi, 1999
 Rita Levi-Montalcini, Cantico di una vita, Raffaello Cortina Editore, 2000
 Rita Levi-Montalcini, Un universo inquieto, 2001
 Rita Levi-Montalcini, Tempo di mutamenti, 2002
 Rita Levi-Montalcini, Abbi il coraggio di conoscere, 2004
 Rita Levi-Montalcini, Tempo di azione, 2004
 Rita Levi-Montalcini, Eva era africana, 2005
 Rita Levi-Montalcini, I nuovi Magellani nell’er@ digitale, 2006
 Rita Levi-Montalcini, Tempo di revisione, 2006
 Rita Levi-Montalcini, Rita levi-Montalcini racconta la scuola ai ragazzi, 2007

 Onorificense 

 El 31 de majo 1990, l'Università de Urbin ła ghe ga dà ła łaurea honoris causa in siense biołogiche.
 El 18 de setenbre 2001, l'Università de Bołogna ła ghe ga dà ła łaurea honoris causa in medisina veterinaria.
 El 17 de diçenbre 2002, l'Università de Ferara ła ghe ga dà ła łaurea honoris causa in farmacia.
 El 19 de zugno 2004, l'Università del Sannio ła ghe ga dà ła łaurea honoris causa in economia e comercio.
 El 4 de otobre 2006, l'Università di Peruxa ła ghe ga dà ła łaurea honoris causa in comunicasion multimediałe.
 El 27 de otobre 2006, el Połitecnico de Turìn ła ghe ga dà ła łaurea honoris causa in ingegneria biomedica.

 Altri projeti 

 Łigamenti foresti 
 Scheda su Senato.it
  Vage Hoffnung für Parkinson-Kranke 
 Estratti del libro di Levi Montalcini "L’asso della manica a brandelli" 

Levi-Montalcini, Rita